Carlo Ancelotti

**Carlo Ancelotti** (rođen 10. juna 1959) italijanski je nogometni trener i bivši nogometaš. Trenutno je selektor reprezentacije Brazila. Poznat i po nadimku **"Don Carlo"**, smatra se jednim od najvećih trenera svih vremena.

Ancelotti je najodlikovaniji trener u historiji UEFA Lige prvaka, s rekordnih pet trofeja kao trener (dva puta sa Milanom i tri s Real Madridom). Također je jedini koji je vodio timove u šest finala Lige prvaka. Kao igrač, dva puta je osvojio Kup evropskih šampiona sa Milanom 1989. i 1990, što ga čini jednim od sedam ljudi koji su osvojili Kup evropskih šampiona ili Ligu prvaka kao igrač i trener. Ancelotti je također jedini trener koji je osvojio ligaške titule u svih pet najboljih evropskih liga. Triput je osvojio FIFA Svjetsko klupsko prvenstvo, a ujedno je i trener s najvećim brojem trijumfa u UEFA Superkupu; osvojio je trofej pet puta, vodeći Milan i Real Madrid.

## Igračka karijera
Igrao je kao vezni igrač, a karijeru je počeo u italijanskom klubu Parma, pomažući klubu da se plasira u Serie B 1979. Sljedeće sezone je prešao u Romu, gde je osvojio titulu Serie A i četiri titule Kupa Italije, a također je igrao i za tim Milana iz kasnih 1980-ih, s kojim je, između ostalih, osvojio dvije titule prvaka i dva evropska kupa.

Na međunarodnom nivou igrao je za Italiju u 26 navrata, a postigao je jedan gol. Nastupao je na dva Svjetska prvenstva, završavši na trećem mjestu 1990. Također je igrao na Evropskom prvenstvu 1988, gdje je pomogao svojoj ekipi da dođe do polufinala.

## Trenerska karijera
Radio je za Reggianu, Parmu i Juventus između 1995. i 2001. godine, prije nego što je postao poznat u Milanu. Imenovan za trenera 2001. godine, osvojio je Ligu prvaka i kup Italije 2003. godine. Sljedeće sezone je osvojio *Scudetto* s italijanskim rekordom od 82 boda iz 34 utakmice, a tri godine kasnije osvojio je drugu Ligu prvaka sa Milanom. Tokom svog mandata u Milanu, Ancelotti je dva puta proglašen za trenera godine u Seriji A. Najavio je ostavku iz Milana nakon sezone 2008–09, odlazeći kao Milanov najduži trener u jednom periodu.

Godine 2009. imenovan je trenerom Chelseaja, osvojivši duplu krunu, Premijer ligu i FA kup, u svojoj prvoj sezoni. Godine 2011. postaje trener francuskog kluba Paris Saint-Germain; sljedeće sezone osvojio im je njihovu prvu Ligue 1 titulu u 19 godina. Nakon uspjeha u Francuskoj imenovan je trenerom Real Madrida. U svojoj prvoj sezoni predvodio je Real do njihove dugo tražene desete titule prvaka, *La Décime*, a osvojio je i Kup kralja. Uprkos tome što je prikupio dodatna priznanja u klubu i dobio trofej Miguel Muñoz u sezoni 2014–15 za najboljeg trenera u La Ligi, Ancelotti je otpušten iz Real Madrida u maju 2015. Postao je trener minhenskog Bayerna 2016. godine, gdje je osvojio titulu u Bundesligi u svojoj prvoj sezoni.

Nakon trenerskog rada u Napoliju i Evertonu između 2018. i 2021. godine, Ancelotti se vratio u Real Madrid u ljeto 2021. godine. U sezoni 2021–22, Ancelotti je sa Real Madridom osvojio titulu prvaka Španije, superkup Španije i Ligu prvaka, postavši prvi trener u historiji koji je osvojio četiri titule Lige prvaka. Na početku nove sezone, osvojio je UEFA Superkup, svoj ukupno osmi trofej u Madridu. U istoj sezoni Ancelotti je još osvojio FIFA Svjetsko klupsko prvenstvo i Kup kralja.

## Uspjesi
### Igrački
**Roma**
*Serie A: 1982/83.
*Italijanski kup: 1979/80, 1980/81, 1983/84, 1985/86.

**Milan**
*Serie A: 1987/88, 1991/92.
*Italijanski superkup: 1988.
*Kup evropskih šampiona: 1988/89, 1989/90.
*UEFA Superkup: 1990.
*Interkontinentalni kup: 1989.

**Italija**
*Svjetsko prvenstvo – treće mjesto: 1990.

### Trenerski
**Juventus**
*UEFA Intertoto kup: 1999.

**Milan**
*Serie A: 2003/04.
*Kup Italije: 2002/03.
*Italijanski superkup: 2004.
*UEFA Liga prvaka: 2002/03, 2006/07; finale: 2004/05.
*UEFA Superkup: 2003, 2007.
*FIFA Svjetsko klupsko prvenstvo: 2007.

**Chelsea**
*Premijer liga: 2009/10.
*FA kup: 2009/10.
*FA Community Shield: 2009.

**Paris Saint-Germain**
*Ligue 1: 2012/13.

**Real Madrid**
*La Liga: 2021/22, 2023/24.
*Kup kralja: 2013/14, 2022/23.
*Španski superkup: 2021/22, 2023/24.
*UEFA Liga prvaka: 2013/14, 2021/22, 2023/24.
*UEFA Superkup: 2014, 2022, 2024.
*FIFA Svjetsko klupsko prvenstvo: 2014, 2022.
*FIFA Interkontinentalni kup: 2024.

**Bayern München**
*Bundesliga: 2016/17.
*DFL-superkup: 2016, 2017.

**Nagrade i postignuća**
***Serie A – Trener godine: 2001, 2004.
***Panchina d'Oro**: 2002/03, 2003/04.
***IFFHS Trener godine**: 2007, 2014, 2022.
***UEFA muški trener godine**: 2021/22.
***Onze d'Or Evropski trener godine**: 2021/22.
***Nagrada "Enzo Bearzot"**: 2014.
***Trofej "Miguel Muñoz"''': 2014/15.

## Reference
## Vanjski linkovi
* 

Kategorija:Rođeni 1959.
Kategorija:Živi ljudi
Kategorija:Biografije, Reggiolo
Kategorija:Italijanski nogometaši
Kategorija:Nogometaši Parme
Kategorija:Nogometaši Rome
Kategorija:Nogometaši AC Milana
Kategorija:Igrači na Svjetskom prvenstvu u nogometu 1986.
Kategorija:Igrači na Evropskom prvenstvu u nogometu 1988.
Kategorija:Igrači na Svjetskom prvenstvu u nogometu 1990.
Kategorija:Italijanski nogometni treneri
Kategorija:Treneri Parme FC
Kategorija:Treneri Juventusa
Kategorija:Treneri AC Milana
Kategorija:Treneri Chelseaja
Kategorija:Treneri PSG-a
Kategorija:Treneri Real Madrida
Kategorija:Treneri FC Bayern Münchena
Kategorija:Treneri Napolija
Kategorija:Treneri Evertona
Kategorija:Treneri osvajači UEFA Lige prvaka
Kategorija:Selektori nogometne reprezentacije Brazila
Kategorija:Nogometaši u Seriji A